[{"text_idx": "#000001", "text": "Mae\u2019r adroddiad terfynol ar gyfer Pecyn Gwaith 5 o\u2019r Prosiect Peilot Meini Prawf Cyflenwyr a System Gaffael yn rhoi trosolwg cynhwysfawr o amcanion, prosesau a deilliannau\u2019r prosiect. Mae\u2019r adroddiad yn tanlinellu arwyddoca\u0302d cynnwys cyflenwyr mewn trafodaethau am gylcholdeb a chynaliadwyedd, ac yn cyflwyno canfyddiadau allweddol ac argymhellion ar gyfer ymdrechion pellach ."}, {"text_idx": "#000002", "text": "Mae\u2019r adroddiad yn amlinellu nodau Pecyn Gwaith 5 sy\u2019n cynnwys sefydlu proses a system gaffael ar gyfer busnesau cylchol a diffinio meini prawf ar gyfer dethol a phenodi cyflenwyr, gyda phwyslais ar ffactorau diogelu amgylcheddol, cymdeithasol ac ariannol. Yna, mae\u2019n mynd ymlaen i grynhoi methodoleg y prosiect, a oedd yn cynnwys adolygu fframweithiau caffael cylchol presennol, gwerthuso cadwyn gyflenwi Riversimple, a mynd ati\u2019n rhagweithiol i ofyn am adborth gan gyflenwyr ynghylch y meini prawf drafft."}, {"text_idx": "#000003", "text": "Mae adborth gan bartneriaid ymchwil cydweithredol yn dangos eu derbyniad cadarnhaol o feini prawf yr ymyrraeth. Mae\u2019r adroddiad hefyd yn cyflwyno canlyniadau arolwg ar-lein a gynhaliwyd gyda chyflenwyr, sy\u2019n darparu mewnwelediad gwerthfawr. Mae\u2019r ymatebion i\u2019r arolwg yn nodi bod cyflenwyr yn ystyried eu perthynas a\u0302 phrynwyr fel partneriaethau perthynol eginol, gyda lle i wella. Mae\u2019r adroddiad yn awgrymu bod cael cwsmer blaengar fel Riversimple yn arwain y newid ac yn darparu economi ar raddfa yn gallu cyflymu\u2019r trawsnewidiad i gadwyn gyflenwi gylchol i gyflenwyr. Yn ogystal, mae\u2019r arolwg yn taflu goleuni ar ymyriadau a gyflwynwyd gan gyflenwyr mewn gwahanol feysydd."}, {"text_idx": "#000004", "text": "Gwelwyd fod y meini prawf cyflenwyr cylchol yn ddull syml a hygyrch i gynnwys cyflenwyr yn y sgwrs ynghylch cylcholdeb a chynaliadwyedd eu cynnyrch a\u2019u gwasanaethau. Cyflwynwyd yr ymyriadau fel enghreifftiau o welliannau posibl a chyfleoedd ar gyfer cyd-ddylunio ac arloesi gyda Riversimple yn hytrach na meini prawf i\u2019w bodloni fel rhan o gydymffurfiaeth."}, {"text_idx": "#000005", "text": "Roedd y broses o gynnwys cyflenwyr mewn sgyrsiau am gylcholdeb a chynaliadwyedd yr un mor bwysig a\u0302\u2019r meini prawf eu hunain. Mae\u2019r diwydiant cerbydau modur yn geidwadol ac yn wrth-risg fel arfer, felly roedd angen rheoli perthynas yn ofalus er mwyn herio\u2019r meddylfryd \u2018busnes fel arfer\u2019. Gwelwyd bod dechrau trafodaethau o gwmpas yr heriau a\u2019r risg yr oedd cyflenwyr yn eu hwynebu a sut y gallai economi gylchol eu cynorthwyo i ymateb i\u2019r heriau hyn yn ddull llwyddiannus."}, {"text_idx": "#000006", "text": "Mae cynefino ac addysgu cyflenwyr am nodau allweddol yr economi gylchol a sut y gall y meini prawf hyn eu cynorthwyo i fod yn fwy cynaliadwy hefyd yn agwedd bwysig o\u2019r broses hon."}, {"text_idx": "#000007", "text": "Gwelwyd nad oedd y model busnes gwerthu gwasanaeth yn briodol i bob cyflenwr neu gydran yn y cerbyd. Byddai archwilio\u2019r cyfuniad mwyaf addas o ymyriadau \u2018model busnes\u2019 a \u2018dyluniad\u2019 neu \u2018seilwaith\u2019 yn rhan o\u2019r broses o gynefino a/neu dendro ar gyfer cyflenwyr."}, {"text_idx": "#000008", "text": "Mae\u2019n bosib addasu a theilwra\u2019r ymyriadau \u2018hanfodol\u2019 er mwyn bod yn gyflenwr dewisol i wahanol gynhyrchion a chydrannau gan ddibynnu ar hyd eu hoes a\u2019u defnydd. Ar gyfer cerbyd Riversimple, pennwyd mai\u2019r rhain oedd fwyaf priodol."}, {"text_idx": "#000009", "text": "Meini prawf a phroses cyflenwr cylchol"}, {"text_idx": "#000010", "text": "Yn seiliedig ar brif ganfyddiadau\u2019r prosiect, gweler crynodeb isod o sut i ymgysylltu gyda chyflenwyr ynghylch strategaethau a meddylfryd economi gylchol."}, {"text_idx": "#000012", "text": "Adolygu fframweithiau presennol ar gyfer economi gylchol a strategaethau sectorau penodol\nCreu meini prawf drafft a diffinio beth sy\u2019n cynrychioli \u2018da\u2019"}, {"text_idx": "#000013", "text": "Cynnal cyfarfodydd i fesur diddordeb gyda chyflenwyr\nGosod sylfaen \u2013 darganfod beth maen nhw eisoes yn ei wneud (arolygon ac ati)\nCyflwyno\u2019r meini prawf a chasglu adborth ar y camau i\u2019w cymryd"}, {"text_idx": "#000014", "text": "Trafod gofynion gweithredol ac archwilio datrysiadau\nGwneud gwaith ymchwil a/neu ail-ddylunio\u2019r cynnig\nCytuno ar gontractau, gofynion sylfaenol a metrigau"}, {"text_idx": "#000015", "text": "Adolygu\u2019r cynnig a\u2019r perfformiad yn erbyn metrigau economi gylchol\nAil-ddylunio ac addasu pe bai angen"}, {"text_idx": "#000016", "text": "Mae\u2019r prosiect hwn wedi cyflawni cam 1 a 2 o\u2019r broses hon a bydd angen i Riversimple gyflawni cam 3 a 4 yn y dyfodol."}, {"text_idx": "#000017", "text": "Ar o\u0302l eu cyflwyno, byddai angen cytuno ar fetrigau a phrosesau priodol er mwyn gallu mesur cynnydd tuag at y meini prawf hyn. Byddai\u2019r rhain yn cael eu cynnwys fel rhan o gontractau a gytunwyd gyda\u2019r cyflenwyr."}, {"text_idx": "#000018", "text": "Mae angen mwy o ymchwil o ran cynefino cyflenwyr a\u0302\u2019r system blockchain. Argymhellir y dylai Riversimple ddechrau gyda rhanddeiliaid neu gyflenwr allweddol a fyddai\u2019n elwa o dderbyn metrigau perfformiad allweddol o\u2019u cynnyrch mewn amser real, neu gyflenwr sydd eisoes wedi mynegi diddordeb mewn contractio yn seiliedig ar wasanaeth."}, {"text_idx": "#000019", "text": "Byddai modd grwpio ymyriadau cylchol penodol megis \u2018Dyluniad\u2019 neu \u2018Ddeunydd\u2019 at ei gilydd a\u2019u cymhwyso i wahanol gynhyrchion neu gydrannau yn y dyfodol. Byddai angen i Riversimple bennu hyn, ond byddai modd ei weithredu fel rhan o strategaeth cylcholdeb targed tymor hwy i sicrhau cylcholdeb eu cerbyd."}, {"text_idx": "#000020", "text": "Roedd y prosiect hwn yn diffinio meini prawf a phroses gylchol ar gyfer cynnwys cyflenwyr mewn modelau busnes economi gylchol megis gwerthu gwasanaeth a wnaed yn bosibl drwy ddefnyddio Blockchain. Creodd gyfres ymarferol o ymyriadau y gall Riversimple eu defnyddio i ymgysylltu a\u0302\u2019u cyflenwyr yn y dyfodol o ran pa strategaethau cylchol sy\u2019n bwysig a pha fath o berthynas maen nhw\u2019n gobeithio ei chael gyda\u2019r cyflenwyr yn yr hirdymor. Mae hefyd yn cynnig mewnwelediad allweddol o ran sut i gynefino cyflenwyr a\u0302 meddylfryd arloesi cylchol."}, {"text_idx": "#000021", "text": "Meini Prawf Cyflenwr a System Gaffael"}]